text: Deutsche Bahn-strejke rammer sønderjyske pendlere
  05 november 2014 kl. 06.27
  Pendlere sydpå skal igen være opmærksom på uregelmæssigheder i togtrafikken syd for grænsen. Deutsche Bahn har varslet strejke over flere dage - den største i Deutsche Bahns historie.
  Denne gang er der varslet strejke for togtrafikken i Tyskland fra torsdag den 06.11 kl. 02.00 til mandag den 10.11 kl.04.00.
  Det oplyser Deutsche Bahn på sin hjemmeside.
  Det er tredje gang på en måned, at personalet hos Deutsche Bahn strejker i forbindelse med deres overenskomstforhandlinger.
  DSB opdaterer løbende omkring strejken, da den giver trafikale dønninger ind i Syd- og Sønderjylland.
  Hvilke afgange, der bliver påvirket af weekendens strejke, er endnu ikke kendt, men pendlere kan følge de løbende opdateringer på DSB's hjemmeside her. 
  DSB henviser i øvrigt til Deutsche Bahns egen hjemmeside: www.bahn.de/aktuel
  De Tyske Jernbaner har varslet strejke fra torsdag: Fra Torsdag den 6.11 kl. 02.00 til mandag den 10.11… http://t.co/iShai2N2GP #dsb
  
  